Маңғыстауда жазғы демалыс кезінде 252 сауықтыру лагері жұмыс істейді
DATE: 06:21, 01 Маусым 2022 | GMT +5
TITLE: Маңғыстауда жазғы демалыс кезінде 252 сауықтыру лагері жұмыс істейді
URL: https://kaz.inform.kz/news/mangystauda-zhazgy-demalys-kezinde-252-sauyktyru-lageri-zhumys-isteydi_a3939240/
META: DATE: 06:21, 01 Маусым 2022 | GMT +5
TOTAL WORDS: 196
AUTHOR(S):
TEXT: Бұл туралы қоғамдық коммуникация орталығында өткен брифингте Маңғыстау облыстық білім басқармасы басшысының орынбасары Айжақсы Тұржанова хабарлады. Спикердің айтуынша, облыс бойынша 143 мектепте білім алатын 155127 оқушының 91, 2% жазғы сауықтырумен қамту жоспарланып отыр. - Облыс бойынша жазғы каникул кезінде балалардың жазғы демалысы 2 бағытта ұйымдастырылады. Олар - жазғы сауықтыру және балалардың бос уақытын тиімді пайдалану, яғни еңбекпен, танымдық шығармашылық, спорттық, туристік шаралармен қамту жұмыстары. Балалардың жазғы демалысын ұйымдастыру үшін 252 сауықтыру орны жұмыс жасайды деп жоспарланған. Оның ішінде қала сыртында 4 лагерь, мектеп жанынан тамақтандыратын 86 лагерь, мектеп жанындағы 85 кәсіптік және 77 шатырлы лагерь бар. Жалпы жазғы сауықтыруға әлеуметтік осал топтағы отбасы балалары бірінші кезекте тартылады. Жазғы мезгілде балалардың қауіпсіздігін қамтамасыз ету үшін «Бала қорғау» телеграмчаты және 111, 607515 сенім телефондары тәулік бойы жұмыс істейді, - деді Айжақсы Тұржанова. Сонымен қатар, 2017 жылдан басталған «Жас сарбаз» әскери-патриоттық бағыттағы лагерьде 8-10 сыныптың 300-ге жуық оқушысы демалып, кәсіби бағдар алады. Жазғы демалыстың екінші бағыты бойынша 121886 оқушы жазғы демалыс кезінде еңбек, танымдық шығармашылық, спорттық, туристік шаралармен қамтылады. Бұл ретте «Жасыл ел» бағдарламасы, аула клубтары, туристік-өлкетану бағытындағы жорықтар, тілдік мектептер, дебаттық және әскери-патриоттық клубтар жұмыс жасайды. Ал, қала сыртында 3 лагерь бар. Олар - «Балдәурен», «Фламинго» және «Алау»
